Document ID: 31994R1652

ΚΑΝΟΝΙΣΜΟΣ (ΕΚ) αριθ. 1652/94 ΤΗΣ ΕΠΙΤΡΟΠΗΣ της 7ης Ιουλίου 1994 για την τροποποίηση του κανονισμού (ΕΚ) αριθ. 1312/94 περί καθορισμού του ανώτατου επιπέδου της τιμής απόσυρσης για τις τομάτες θερμοκηπίου κατά τη διάρκεια της περιόδου 1994
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως της αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΚ) αριθ. 3669/93 (2), και ιδίως το άρθρο 18 παράγραφος 1 τελευταίο εδάφιο,
τον κανονισμό (ΕΟΚ) αριθ. 3824/92 της Επιτροπής της 28ης Δεκεμβρίου 1992 για τον καθορισμό των οριζομένων σε Ecu τιμών και ποσών που πρέπει να τροποποιηθούν λόγων των νομισματικών επανευθυγραμμίσεων (3), όπως τροποποιήθηκε τελευταία από τον κανονισμό (ΕΟΚ) αριθ. 1663/93 (4), και ιδίως το άρθρο 2,
Εκτιμώντας:
ότι, λόγω λάθους στον κανονισμό (ΕΚ) αριθ. 1312/94 της Επιτροπής (5), έχει καθοριστεί για την περίοδο 1994 η ανώτατη τιμή αποσύρσεως για τις τομάτες θερμοκηπίου, ενώ στον κανονισμό (ΕΚ) αριθ. 1234/94 του Συμβουλίου (6) έχει καθοριστεί η τιμή βάσεως και η τιμή αγοράς για τις τομάτες μόνο για τον Ιούνιο 1994 και πρέπει συνεπώς να περιοριστεί σ' αυτήν την περίοδο η εφαρμογή του κανονισμού (ΕΚ) αριθ. 1312/94-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 1 του κανονισμού (ΕΚ) αριθ. 1312/94 αντικαθίσταται από το ακόλουθο κείμενο:
"Άρθρο 1
Για τον Ιούνιο 1994, οι οργανώσεις παραγωγών ή οι ενώσεις των οργανώσεων αυτών δύνανται να καθορίσουν, για τις τομάτες θερμοκηπίου, τις ακόλουθες τιμές απόσυρσης σε Ecu ανά 100 χιλιόγραμμα καθαρού βάρους:
- Ιούνιος (από 11 έως 20): 29,89
(από 21 έως 30): 27, 47."
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 11 Ιουνίου 1994.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 7 Ιουλίου 1994.

Labels: 2
17
6